62021CO0087_INF
Uznesenie Súdneho dvora (šiesta komora) zo 14. októbra 2021 –NSV a NM
(vec C‑87/21) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Ochrana spotrebiteľa – Smernica 93/13/EHS – Nekalé podmienky v spotrebiteľských zmluvách – Pôsobnosť – Článok 1 ods. 2 – Zmluvné podmienky odrážajúce kogentné ustanovenia zákonov alebo iných právnych predpisov – Zmluvy o úvere vyjadrené v cudzej mene – Podmienky týkajúce sa kurzového rizika, ktoré preberajú dispozitívne ustanovenie vnútroštátneho práva – Údajné nesplnenie informačnej povinnosti, ktorú má úverová inštitúcia – Požiadavka dobrej viery – Preskúmanie vnútroštátnym súdom, ktoré má byť vykonané prednostne z hľadiska článku 1 ods. 2 smernice 93/13“
1.
Ochrana spotrebiteľa – Nekalé podmienky v spotrebiteľských zmluvách – Smernica 93/13 – Pôsobnosť – Vylúčenie stanovené pre zmluvné podmienky odrážajúce kogentné ustanovenia zákonov alebo iných právnych predpisov – Overenie prislúchajúce vnútroštátnemu súdu
(smernica Rady 93/13, článok 1 ods. 2)
(pozri body 24 – 27, 31)
2.
Ochrana spotrebiteľa – Nekalé podmienky v spotrebiteľských zmluvách – Smernica 93/13 – Pôsobnosť – Vylúčenie stanovené pre zmluvné podmienky odrážajúce kogentné ustanovenia zákonov alebo iných právnych predpisov – Zmluvná podmienka o kurzovom riziku, ktorá nebola individuálne dohodnutá a odráža ustanovenie vnútroštátneho práva dispozitívnej povahy – Ustanovenie uplatňujúce sa v prípade, ak sa zmluvné strany nedohodli inak – Neuplatniteľnosť smernice – Rozsah
(smernica Rady 93/13, článok 1 ods. 2)
(pozri body 29, 33, 42 a výrok)
3.
Ochrana spotrebiteľa – Nekalé podmienky v spotrebiteľských zmluvách – Smernica 93/13 – Pôsobnosť – Vylúčenie stanovené pre zmluvné podmienky odrážajúce ustanovenia zákonov alebo iných právnych predpisov dispozitívnej povahy – Povinnosť vnútroštátneho súdu prednostne skúmať vplyv vylúčenia, a nie výnimky, na posúdenie nekalej povahy takýchto zmluvných podmienok
(smernica Rady 93/13, článok 1 ods. 2 a články 3, 4 a 5)
(pozri body 38 – 41)
Výrok
Článok 1 ods. 2 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa má vykladať v tom zmysle, že podmienka obsiahnutá v zmluve o úvere vyjadrenom v cudzej mene, ktorá bola uzavretá medzi spotrebiteľom a predajcom alebo dodávateľom a ktorá odráža ustanovenie vnútroštátneho práva dispozitívnej povahy, nepatrí do pôsobnosti tejto smernice, aj keď:
–
toto ustanovenie vnútroštátneho práva nebolo posúdené vnútroštátnym zákonodarcom s cieľom zaviesť rovnováhu medzi záujmami spotrebiteľa a predajcu alebo dodávateľa v osobitnom rámci zmlúv o bankovom úvere uzavretých so spotrebiteľmi,
–
predajca alebo dodávateľ vložil túto podmienku do dotknutej zmluvy bez toho, aby si splnil svoju informačnú povinnosť a povinnosť transparentnosti,
–
na základe indícií sa možno domnievať, že keď dotknutý predajca alebo dodávateľ vložil túto podmienku do zmluvy, nekonal v dobrej viere, pretože nemohol nevedieť, že uplatnenie tejto podmienky mohlo spôsobiť značnú nerovnováhu v právach a povinnostiach strán uvedenej zmluvy v neprospech spotrebiteľa.
(
1
)	Ú. v. EÚ C 206, 31.5.2021.